**Ville Severi Immonen** (s. 21. kesäkuuta 2000 Tuusniemi) on suomalainen jääkiekkoilija, joka edustaa SM-liigajoukkue Kalevan Palloa. Hän on pelipaikaltaan keskushyökkääjä.

Ura
---

### Seuraura

Immonen on Kalevan Pallon kasvatti. Hän toimi kaudella 2015–2016 seuran C-nuorten kapteenina. Immonen jakoi 20 osumallaan C-nuorten SM-sarjan maalipörssin kahdeksannen sijan neljän muun pelaajan kanssa. Kauden 2016–2017 päätteeksi hän voitti B-nuorten Suomenmestaruuden ja kauden 2017–2018 päätteeksi A-nuorten Suomenmestaruuden.

Huhtikuussa 2018 Immonen teki KalPan kanssa kolmivuotisen SM-liigasopimuksen. Hän pelasi kauden 2018–2019 kuitenkin kokonaan seuran A-nuorissa, joiden varakapteenina Immonen toimi. Huhtikuussa 2019 hän teki KalPan kanssa kaksivuotisen jatkosopimuksen. Immonen pelasi kauden 2019–2020 suurimmaksi osaksi lainalla Mestis-joukkue Iisalmen Peli-Karhuissa, jossa hänen tulokaskautensa toi 39 runkosarjaottelussa tehot 5+5=10. Immonen pelasi ison osan kaudestaan myös KalPan A-nuorissa.

Kaudella 2020–2021 Immonen debytoi KalPan SM-liigajoukkueessa. Hän teki liigadebyyttinsä runkosarjan kuudennella kierroksella 27. lokakuuta 2020 Turun Palloseuraa vastaan. Immoselle avautui paikka joukkueen kokoonpanosta, kun Miska Humaloja oli sivussa. Hänet merkittiin KalPan nelossentteriksi laidoilleen Leevi Aaltonen ja Tommi Jokinen. Immonen sai ottelussa jääaikaa 8.04 minuuttia. Hän keräsi myös yhden kahden minuutin jäähyn kampituksesta. Joulukuussa 2020 Immonen teki KalPan kanssa kaksivuotisen jatkosopimuksen. Immonen teki liigauransa avausmaalin 27. tammikuuta 2021 Mikkelin Jukureita vastaan. Hänen osumansa jäi KalPan 5–2-voittoon päättyneen ottelun voittomaaliksi. Sami Simonen valitsi Immosen ottelun Alumnien tähtien kakkostähdeksi. Kaikkiaan hän pelasi tulokaskautensa aikana 41 runkosarjaottelua tehopistein 4+3=7 ja neljä playoff-ottelua ilman tehopisteitä.

Immonen pelasi kaudella 2022–2023 SM-liigassa 29 runkosarjaottelua tehopistein 3+2=5. Hän pelasi loppukautensa pääasiassa IPK:n Mestis-joukkueessa, jossa Immonen pelasi 16 runkosarjaottelua.

### Maajoukkueura

Immonen oli mukana Suomen alle 18-vuotiaiden MM-leiriryhmässä vuoden 2018 turnaukseen, mutta hän putosi kuitenkin lopullisesta kisajoukkueesta. Yhteensä Immonen on pelannut kuusi nuorten ja 11 poikien maaottelua.

Muuta
-----

Immonen valmistui ylioppilaaksi Kuopion klassillisesta lukiosta keväällä 2020.

Tilastot
--------

|   |   | Runkosarja |   | Pudotuspelit |
| --- | --- | --- | --- | --- |
| Kausi | Joukkue | Liiga | O | M | S | Pist. | RM | O | M | S | Pist. | RM |
| 2017–2018 | KalPa | A-SM | 36 | 5 | 6 | 11 | 20 | 13 | 3 | 1 | 4 | 10 |
| 2018–2019 | KalPa | A-SM | 41 | 12 | 14 | 26 | 46 | 7 | 0 | 1 | 1 | 6 |
| 2019–2020 | KalPa | A-SM | 17 | 2 | 7 | 9 | 10 | – | – | – | – | – |
|  | IPK | Mestis | 39 | 5 | 5 | 10 | 16 | – | – | – | – | – |
| 2020–2021 | KalPa | U20-SM | 2 | 1 | 0 | 1 | 0 | – | – | – | – | – |
|  | KalPa | SM-liiga | 41 | 4 | 3 | 7 | 14 | 4 | 0 | 0 | 0 | 2 |
| 2021–2022 | KalPa | SM-liiga | 30 | 1 | 2 | 3 | 18 | – | – | – | – | – |
| 2022–2023 | KalPa | SM-liiga | 29 | 3 | 2 | 5 | 8 | – | – | – | – | – |
|  | IPK | Mestis | 16 | 4 | 2 | 6 | 10 | – | – | – | – | – |
| 3 kautta | yhteensä | SM-liiga | 100 | 8 | 7 | 15 | 40 | 4 | 0 | 0 | 0 | 2 |
| 2 kautta | yhteensä | Mestis | 55 | 9 | 7 | 16 | 26 | – | – | – | – | – |

Lähteet
-------

* Severi Immonen The Internet Hockey Databasessa (englanniksi)
* Severi Immonen Eurohockey-sivustolla (englanniksi)
* Severi Immonen *Elite Prospects*. Everysport Media Group AB.  (englanniksi)

### Viitteet

1. 1 2  Joululahja kannattajille: Kim Nousiainen ja Severi Immonen jatkavat keltapaidoissa! *kalpa.fi*.  22.12.2020. KalPa Hockey Oy. Viitattu 22.12.2020.
2. 1 2 3  Tilastot *liiga.fi*. Jääkiekon SM-liiga Oy. Viitattu 27.10.2020.
3. ↑  Vuosikertomus 2017-2018 (pdf) *klassikka.onedu.fi*. Kuopion klassillinen lukio. Viitattu 27.10.2020.
4. 1 2  Kuopion klassillinen lukio *savonsanomat.fi*.  12.5.2020. Keskisuomalainen Oyj. Viitattu 27.10.2020.
5. 1 2 3 4 5 6  Severi Immonen *Elite Prospects*. Everysport Media Group AB.  (englanniksi)
6. ↑  Elite Prospects - U16 SM-sarja Stats 2015-2016 *eliteprospects.com*. Everysport Media Group AB. Viitattu 27.10.2020. (englanniksi)
7. ↑  KalPa kiinnitti kuusi tulevaisuuden nimeä *kalpa.fi*.  18.4.2018. KalPa Hockey Oy. Viitattu 27.10.2020.
8. ↑  KalPa kiinnitti kahdeksan tulevaisuuden nimeä *kalpa.fi*.  16.4.2019. KalPa Hockey Oy. Viitattu 27.10.2020.
9. ↑  KalPalla pari pahaa poissaoloa, nuori hyökkääjä tekee liigadebyyttinsä *sportti.com*.  27.10.2020. Sport Content Oy. Viitattu 27.10.2020.
10. ↑  Kalpa - TPS, 27.10.2020 *liiga.fi*.  27.10.2020. Jääkiekon SM-liiga Oy. Viitattu 27.10.2020.
11. ↑  Kalpa - TPS, 27.10.2020 *liiga.fi*.  27.10.2020. Jääkiekon SM-liiga Oy. Viitattu 27.10.2020.
12. ↑  Kalpa - TPS, 27.10.2020 *liiga.fi*.  27.10.2020. Jääkiekon SM-liiga Oy. Viitattu 27.10.2020.
13. ↑  Kalpa - Jukurit, 27.1.2021 *liiga.fi*.  27.1.2021. Jääkiekon SM-liiga Oy. Viitattu 27.1.2021.
14. ↑  Pikkuleijonien MM-leiriryhmässä mukana kovia NHL-lupauksia – osaa joudutaan vielä odottelemaan *MTVuutiset.fi*.  7.4.2018. Telia Company AB. Viitattu 27.10.2020.
15. ↑  Arponen, Miika: Pikkuleijonien kisajoukkue julki - ei suuria yllätyksiä *ls24.fi*.  18.4.2018. Marva Media Oy. Viitattu 27.10.2020.

KalPa – SM-liiga
2 Sissons |
3 Karlsson |
4 Heiskanen |
6 Westerlund |
8 Ruotsalainen |
9 Mäenpää |
11 Simontaival |
14 Lantta |
15 Koponen |
16 Okany |
17 Korhonen |
18 Gallet |
19 Kiiskinen (**C**) |
20 Klemetti |
21 Vallius |
22 Räsänen (**A**) |
23 Elorinne |
26 Mattila (**A**) |
28 Rissanen |
29 Muhonen |
32 Jatkola |
34 Immonen |
40 Lekkas |
42 K. Kapanen |
46 Sorvali |
55 Lappalainen (**A**) |
74 Tavernier |
90 Salmela |
91 O. Kapanen |
93 Kantner |
-- Pulkkanen |
-- Saarelainen  

Valmentajat Karjalainen – Tervonen – Hentunen – Kauhanen – Kaartinen – Sacklin